Dog har der været en vis kritik af denne forklaring på, hvordan institutioner ændrer sig, da den kan ses som værende for enkel. Kathleen Thelen og Wolfgang Streeck argumenterer for, at det i større grad er inkrementelle, altså små gradvise, forandringer, som former institutioner. De bruger de tre begreber drift, conversion og layring til at beskrive disse inkrementelle forandringer. De nævner også et fjerde begreb, displacement, som kan være inkrementelt, men som ikke nødvendigvis er det. Dog er det stadig med til at forklare sammen med de tre andre begreber, hvordan institutioner kan ændre mere omfattende uden der kommer et eksogent chok, som leder til brudte ligevægte.<ref>Streeck, W.; Thelen, K. (2005). ''Beyond Continuity. Institutional Change in Advanced Political Economies'', Oxford: Oxford University Press.</ref><ref>Mahoney, j. og Thelen, K. (2010). ''Explaining Institutional Change: Ambiguity, Agency, and Power'', s. 1-37 Cambridge University Press, 2009.</ref>
Samfund